Yaponiya shimolida may oxiridan buyon to‘rt kishi ayiqlar qurboniga aylandi

Yaponiya shimolidagi Akita prefekturasi hukumati may oxiridan buyon to‘rt kishining o‘limiga sabab bo‘lgani gumon qilinayotgan ayiqni qidirmoqda, deb yozadi “TASS”.

10-iyun, juma kuni Kadzuno shahri tashqarisidagi o‘rmon changalzorida 74 yoshli mahalliy fuqaroning rasvosi chiqqan jasadi topilgan edi. Bir kun avval u ovqatga ishlatiladigan o‘simliklar terishga jo‘nab, bedarak yo‘qolgan. Murda yaqinidan marhumning avtomobili topilgan.
Bungacha ham ushbu ovloq joyda o‘rmonga qo‘ziqorin terishga ketgan uch nafar mahalliy fuqaro birin-ketin halok bo‘lgan edi. Ular ham ayiqning qurboniga aylangan. Hukumat bunda gap bitta jonivor haqida borayotganini taxmin qildi, u qandaydir sababga ko‘ra odamlarga hamla qila boshlagan.
Mahalliy ma’muriyat politsiya va ovchilik jamiyatlari bilan hamkorlikda real tahdid keltiradigan yirtqichni qidiruv ishlarini tashkil qilmoqchi.